钦定古今图书集成/明伦汇编/闺媛典/第179卷 > 陈爱猷妻朱氏〈媳戴氏附〉
## 钦定古今图书集成/明伦汇编/闺媛典/第179卷 > 陈爱猷妻朱氏〈媳戴氏附〉

按《昌化县志》：朱氏，陈爱猷妻。爱猷遘危疾，氏割股疗
之愈。越三载，复病死，遗子凤威尚幼，抚之泣曰：“今不
即从夫地下者，以有若故耳。”卒茹荼训课。及长，补弟
子员。娶戴氏。凤威早卒，氏益哀恸，连日不食几毙。或
劝以媳方娠，盍俟焉。果生男。桓遂励志，与妇同守孤
室，艰难抚育，陈氏仅存如线。后咸以寿终。